**Kőszegpaty község Képviselő-testülete**

**KP/47-13/2019. szám**

**Hozott határozatok:**

57/2019. (X. 24.) Szavazatszámláló Bizottság létrehozása

58/2019. (X. 24.) Alpolgármester megválasztása

59/2019. (X. 24.) Vagyonellenőrző és Összeférhetetlenségi Bizottság

60/2019. (X. 24.) Polgármester tiszteletdíja

61/2019. (X. 24.) Polgármester költségtérítése

62/2019. (X. 24.) Alpolgármester tiszteletdíja

63/2019. (X. 24.) Alpolgármester költségtérítése

64/2019. (X. 24.) Képviselők tiszteletdíja

65/2019. (X. 24.) Delegálás Óvodafenntartó Társulásba

66/2019. (X. 24.) Delegálás Hulladékgazdálkodási Társulásba

67/2019. (X. 24.) Megbízás rendeletalkotás előkészítésére

68/2019. (X. 24.) Polgármesteri program

**J E G Y Z Ő K Ö N Y V**

**Készült:** Kőszegpaty község Képviselő-testületének 2019. október 24-én tartott alakuló képviselő-testületi üléséről.

**Az ülés helye:** Közösségi Ház (volt Óvodaépület) Kőszegpaty

**Jelen voltak:** Májerhoffer Attila polgármester

Milos László, Lada Attila, Kovács László

Rigó József képviselők (5 fő)

**Tanácskozási joggal jelen volt:**

dr. Vaskó János jegyző

dr. Bende Katalin aljegyző

Horváth Judit helyi választási bizottság elnöke

(Jelenléti ív csatolva a jegyzőkönyvhöz.)

***1. Napirend tárgyalása előtt***

**Májerhoffer Attila** polgármester köszöntötte a megjelenteket. Megállapította, hogy a testületi ülés határozatképes. Javasolta, hogy a napirendet az alábbiak szerint fogadják el. Megjegyezte, hogy a beterjesztett napirendek többségének tárgyalása jogszabályi kötelezettségből fakad.

**Napirend:**

1.)  A Helyi Választási Bizottság tájékoztatója a választás eredményéről  
 Előadó: a Helyi választási Bizottság elnöke

2.)  Az önkormányzati képviselők eskütétele  
 Esküvevő jegyző

3.) A polgármester eskütétele  
 Esküvevő jegyző

4.) Az alpolgármester megválasztása- eskütétele

Előadó: polgármester

5.)  Szervezeti és Működési Szabályzat módosítására javaslat

Előadó: jegyző

6.) Bizottsági tagok megválasztása

Előadó: polgármester

7.)  A polgármester tiszteletdíjának és költségtérítésének megállapítása  
 Előadó: jegyző

8.)  Az alpolgármester tiszteletdíjának és költségtérítésének megállapítása  
 Előadó: jegyző

9.) Képviselői tiszteletdíjak megállapítása

Előadó: polgármester

10.) Delegálás önkormányzati társulások, társaságok szerveibe

Előadó: polgármester

11.) Megbízás rendeletalkotás előkészítésére

Előadó: polgármester

12.) A polgármester programjának ismertetésére

Előadó: polgármester

A képviselők a javaslattal egyetértettek és a napirendet a fentiek alapján fogadták el.

***1. Napirendi pont tárgyalása***

***A Helyi Választási Bizottság tájékoztatója a választás eredményéről***

**Előadó: a Helyi Választási Bizottság elnöke**

(Beszámoló csatolva a jegyzőkönyvhöz)

**Horváth Judit** HVB elnökismertette a 2019. évi önkormányzati választások eredményét. Gratulált a polgármesternek és a képviselőknek elnyert mandátumukhoz, valamint eredményes munkát kívánt a testületnek.

***2. Napirendi pont tárgyalása***

***Az önkormányzati képviselők eskütétele***

Az esküt a Magyarország Helyi Önkormányzatairól szóló 2011. évi CLXXXIX. törvény 1. melléklete szerinti szöveggel a jegyző előmondása mellett a képviselő-testület tagjai letették.

Ezt követően aláírásra kerültek az esküokmányok.

***3. Napirendi pont tárgyalása***

***A polgármester eskütétele***

**Előadó: Májerhoffer Attila polgármester**

Az esküt a Magyarország Helyi Önkormányzatairól szóló 2011. évi CLXXXIX. törvény 1. melléklete szerinti szöveggel a jegyző előmondása mellett a polgármester letette a képviselők előtt.

Ezt követően aláírásra került az esküokmány.

***4. Napirendi pont tárgyalása***

***Az alpolgármester megválasztása- eskütétele***

**Előadó: Májerhoffer Attila polgármester**

**Májerhoffer Attila** polgármester felkérte dr. Vaskó János jegyzőt, hogy ismertesse az alpolgármester választás jogszabályi feltételeit.

**Dr. Vaskó János** jegyző elmondta, a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy vagy több alpolgármestert választhat.

A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg. Az alpolgármester a polgármester irányításával látja el feladatait. Több alpolgármester esetén a polgármester bízza meg általános helyettesét. Azon alpolgármester, akit nem a képviselő-testület tagjai közül választottak, nem tagja a képviselő-testületnek, a polgármestert a képviselő-testület elnökeként nem helyettesítheti, de a képviselő-testület ülésein tanácskozási joggal részt vehet. A nem a képviselő-testület tagjai közül választott alpolgármester jogállására egyebekben a képviselő-testület tagjai közül választott alpolgármesterre vonatkozó szabályokat kell alkalmazni. Ha ezt szeretné a képviselő-testület, akkor mindenképpen szükséges először az SZMSZ módosítása csak azt követően lehet a személlyel feltölteni.

Célszerű először a képviselők sorából az alpolgármestert megválasztani, tekintettel arra, hogy ő bizottsági tagságot nem vállalhat. A megválasztott alpolgármester esküt tesz a polgármester előtt.

Megválasztására szavazatszámláló bizottságot kell választani, egyenként megszavazni a képviselők közül 3 főt.

Az alpolgármester megválasztásához minősített többségre van szükség, ami a megválasztott képviselők több mint fele, jelen esetben 3 igen szavazat.

A titkos szavazás lebonyolításához szükséges 3 tagú szavazatszámlálóbizottság megválasztása. A bizottság tagjaira polgármester tesz javaslatot.

**Májerhoffer Attila** polgármester a szavazatszámláló bizottság elnökének Kovács László képviselőt, tagoknak Lada Attila képviselőt és Rigó József képviselőt javasolta.

A Képviselő-testület egyhangúlag, 5 igen szavazattal meghozta határozatát.

**57/2019. (X. 24.) számú határozat**

Kőszegpaty község Önkormányzatának Képviselő-testülete az alpolgármester választást lebonyolító Szavazatszámláló Bizottság elnökének Kovács Lászlót, tagjainak Lada Attila képviselőt és Rigó József képviselőt választotta meg.

Határidő: azonnal

Felelős: dr. Vaskó János jegyző

**Májerhoffer Attila** polgármester javasolta Milos László képviselőt alpolgármesternek. Megkérdezte, vállalja-e a jelöltést.

**Milos László** képviselő elmondta, a jelölést vállalja, nyilatkozott, hogy vele szemben összeférhetetlenségi ok nem áll fenn.

Titkos szavazás lebonyolítása.

**Kovács László** bizottsági elnök megállapította, hogy az alpolgármester választás a jogszabályi feltételeknek megfelelően, rendben zajlott le. Ismertette a titkos szavazás eredményét, Milos László képviselőt, 5 igen szavazattal alpolgármesternek megválasztották. (Titkos szavazás jegyzőkönyve csatolva a jegyzőkönyvhöz)

A Képviselő-testület egyhangúlag, 5 igen szavazattal meghozta határozatát.

**58/2019. (X. 24.) számú határozat**

Kőszegpaty község Önkormányzatának Képviselő-testülete a polgármester javaslatára Milos László képviselőt alpolgármesterré választja meg. Utasítja a jegyzőt, hogy a határozat végrehajtása érdekében szükséges intézkedéseket tegye meg.

Határidő: azonnal

Felelős: dr. Vaskó János jegyző

**Milos László** alpolgármester megköszönte a képviselő-testület bizalmát, majd az esküt a Magyarország Helyi Önkormányzatairól szóló 2011. évi CLXXXIX. törvény 1. melléklete szerinti szöveggel a jegyző előmondása mellett letette a képviselők előtt.

***5. Napirendi pont tárgyalása***

***Szervezeti és Működési Szabályzat módosítása***

**Előadó: dr. Vaskó János jegyző**

**Dr. Vaskó János** jegyző elmondta, a Magyarország helyi önkormányzatairól szóló 2011. évi CLXXXIX. törvény 43. § rendelkezése alapján a képviselő-testület az alakuló vagy az azt követő ülésen e törvény szabályai szerint megalkotja, vagy felülvizsgálja szervezeti és működési szabályzatáról szóló rendeletét.

Az alakuló ülésen célszerű megválasztani az összeférhetetlenséggel, a vagyonnyilatkozatok kezelésével és ellenőrzésével foglalkozó bizottságot.

A képviselő-testület nem kívánt a Szervezeti és Működési Szabályzaton módosítani.

***6. Napirendi pont tárgyalása***

***Bizottságok, bizottsági tagok megválasztása***

**Előadó: dr. Vaskó János jegyző**

**Dr. Vaskó János** jegyző elmondta,a Képviselő-testület választja meg a bizottsági tagokat és elnököket. A régi SZMSZ-től eltérő bizottsági struktúra szerint csak az SZMSZ módosítását (egész pontosan a kihirdetését és annak hatályba lépését) követően választhatóak meg a bizottsági tagok, elnökök. A bizottság elnökét is a képviselő-testület választja.

**Májerhoffer Attila** polgármestera Vagyonellenőrző és Összeférhetetlenségi Bizottság elnökének Kovács László képviselőt, tagoknak: Lada Attila képviselőt és Rigó József képviselőt javasolta.

A javasolt tagok jelen vannak, a polgármester kérdésére, hogy vállalják-e a megbízatást, igennel feleltek, valamint jelezték, hogy velük szemben összeférhetetlenségi okok nem állnak fenn. Zárt ülés tartását nem kérték.

A Képviselő-testület 5 igen szavazattal meghozta az alábbi határozatot:

**59/2019. (X. 24.) számú határozat**

Kőszegpaty Községi Önkormányzat Képviselő-testülete a Vagyonellenőrző és Összeférhetetlenségi Bizottság elnökének Kovács László települési képviselőt, tagjainak Lada Attila települési képviselőt és Rigó József települési képviselőt választotta.

Határidő: folyamatos

Felelős: dr. Vaskó János jegyző

***7. Napirendi pont tárgyalása***

***A polgármester tiszteletdíjának és költségtérítésének megállapítása***

**Előadó: dr. Vaskó János jegyző**

(Előterjesztés csatolva a jegyzőkönyvhöz)

**Dr. Vaskó János** jegyző elmondta, a polgármester tiszteletdíjával kapcsolatos adatok közérdekűek, így nem kell zárt ülést tartani.

A Magyarország helyi önkormányzatairól szóló 2011. évi 189. törvény 71. § (2)(4) bekezdése értelmében a főállású polgármester illetményét, illetve a társadalmi megbízatású polgármester tiszteletdíját az alábbiak szerint kell megállapítani:

A főállású polgármester: havonta illetményre jogosult, amelynek összege megegyezik a helyettes államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetmény összegével (997.170 Ft), az 500 fő alatti lakosságszámú település polgármestere esetében: 30 %-ával.

A társadalmi megbízatású polgármester havonta a polgármester illetménye 50 %-ával **(149.576 Ft)** megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.

A főállású polgármester, a társadalmi megbízatású polgármester havonta az illetményének, tiszteletdíjának 15 %-ában meghatározott összegű költségtérítésre jogosult **(22.436 Ft).**

**Májerhoffer Attila** polgármester bejelenti személyes érintettségét és a szavazásban nem kívánt részt venni.

**Májerhoffer Attila** polgármester szavazásra tette fel, aki egyetért az előterjesztés szerinti határozati javaslattal, az kézfeltartással szavazzon.

A Képviselő-testület 4 igen szavazattal meghozta az alábbi határozatot:

**60/2019. (X. 24.) számú határozat**

Kőszegpaty község Önkormányzat Képviselő-testülete a polgármester tiszteletdíjának megállapításáról szóló előterjesztést megtárgyalta és az alábbi határozatot hozta:

A Képviselő-testület Májerhoffer Attila polgármester részére 2019. október 13. napjától havi **149.576,- Ft** tiszteletdíjat állapít meg.

A Képviselő-testület felkéri a jegyzőt a szükséges intézkedések megtételére.

Határidő: folyamatos

Felelős: dr. Vaskó János jegyző

A Képviselő-testület 4 igen szavazattal meghozta a következő határozatot:

**61/2019. (X. 24.) számú határozat**

Kőszegpaty község Önkormányzat Képviselő-testülete a polgármester költségtérítésének megállapításáról szóló előterjesztést megtárgyalta és az alábbi határozatot hozta:

A Képviselő-testület Májerhoffer Attila polgármester részére 2019. október 13. napjától havi **22.436, - Ft** összegben állapítja meg költségtérítését.

A Képviselő-testület felkéri a jegyzőt, hogy a szükséges intézkedéseket tegye meg.

Határidő: folyamatos

Felelős: dr. Vaskó János jegyző

***8. Napirendi pont tárgyalása***

***Az alpolgármester tiszteletdíjának, költségtérítésének megállapítása***

**Előadó: Májerhoffer Attila polgármester**

(Előterjesztés csatolva a jegyzőkönyvhöz)

**Májerhoffer Attila** polgármestermegkérte a jegyzőt, ismertesse az ide vonatkozó szabályozást.

**Dr. Vaskó János** jegyző tájékoztatta a képviselő-testületet, hogy a társadalmi megbízatási alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja **(149.576,-Ft)** **90 %-át.**

A 2019. évi költségvetésben az alpolgármesteri tiszteletdíj **52.352 Ft/hó** összeggel lett tervezve.

A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat

Magyarország helyi önkormányzatairól szóló törvény 80.§ (3) bekezdése alapján a társadalmi megbízatású alpolgármester havonta tiszteletdíjának 15 %-ában meghatározott összegű költségtérítésre jogosult. A 2019. évi költségvetésben az alpolgármesteri költségtérítés **15.705 Ft/hó** összeggel szerepel.

**Milos László** alpolgármester bejelentette személyes érintettségét és a szavazásban nem kívánt részt venni

A Képviselő-testület 4 igen szavazattal meghozta az alábbi határozatot

**62/2019. (X. 24.) számú határozat**

Kőszegpaty község Önkormányzat Képviselő-testülete az alpolgármester tiszteletdíja tárgyú előterjesztést megtárgyalta és az alábbi határozatot hozta:

A Képviselő-testület Milos László alpolgármester részére megválasztásának napjától **52.352 Ft/hó** összegű tiszteletdíjat állapít meg.

A képviselő-testület felkéri a jegyzőt, hogy a szükséges intézkedéseket tegye meg.

Határidő: folyamatos

Felelős: dr. Vaskó János jegyző

**Májerhoffer Attila** polgármester szavazásra tette fel, aki egyetért az alpolgármester **7.853 Ft/hó** összegű költségtérítésének megállapításával, az kézfeltartással szavazzon:

A képviselő-testület 4 igen szavazattal meghozta az alábbi határozatot:

**63/2019. (X. 24.) számú határozat**

Kőszegpaty község Önkormányzat Képviselő-testülete az alpolgármester költségtérítése tárgyú előterjesztést megtárgyalta és az alábbi határozatot hozta:

A Képviselő-testület Milos László társadalmi megbízatású alpolgármester megválasztásának napjától **7.853 Ft/hó** összegű költségtérítést állapít meg.

A Képviselő-testület felkéri a jegyzőt a szükséges intézkedések megtételére.

Határidő: folyamatos

Felelős: dr. Vaskó János jegyző

***9. Napirendi pont tárgyalása***

***Képviselői tiszteletdíjak megállapítása***

**Előadó: Májerhoffer Attila polgármester**

(Előterjesztés csatolva a jegyzőkönyvhöz)

**Májerhoffer Attila** polgármestermegkérte a jegyzőt, hogy ismertesse az ide vonatkozó szabályozást.

**Dr. Vaskó János** jegyző elmondta a Mötv. 35. § (1) bekezdése alapján a képviselő-testület az önkormányzati képviselőnek, a bizottsági elnöknek, a bizottság tagjának rendeletében meghatározott tiszteletdíjat, természetbeni juttatást állapíthat meg.

Az önkormányzati képviselő számára történő tiszteletdíj megállapítása nem veszélyeztetheti az önkormányzat kötelező feladatai ellátását.

Az önkormányzati képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi.

Az önkormányzati képviselő tiszteletdíja és egyéb juttatása közérdekből nyilvános adat.

A képviselői tiszteletdíj alsó/felső határát a törvény nem határozza meg, azonban azt előírja, hogy a tiszteletdíj megállapítása nem veszélyeztetheti az önkormányzat kötelező feladatai ellátását.

A 2019. évi költségvetésben a képviselői tiszteletdíjak **6.000 Ft/fő/hó** összeggel kerültek betervezésre.

Amennyiben a Képviselő-testület módosítani kíván a tiszteletdíjak mértékén, úgy rendeletet kell módosítani.

A képviselő-testület 5 igen szavazattal meghozta határozatát.

**64/2019. (X. 24.) számú határozat**

Kőszegpaty község Önkormányzata Képviselő-testülete a képviselők tiszteletdíja tárgyú előterjesztést megtárgyalta és az alábbi határozatot hozta:

A Képviselő-testület a képviselők tiszteletdíjának mértékéről, kifizetésének módjáról szóló 1/2017. (I. 17.) számú önkormányzati rendeleten módosítani nem kíván.

Határidő: azonnal

Felelős: dr. Vaskó János jegyző

***10. Napirendi pont tárgyalása***

***Delegálás önkormányzati társulások, társaságok szerveibe***

**Előadó: Májerhoffer Attila polgármester**

**Májerhoffer Attila** polgármester felkérte a jegyzőt, ismertesse az önkormányzatnak az önkormányzati társulásokra vonatkozó kapcsolatait, a vonatkozó szabályokat.

**Dr. Vaskó János** jegyző elmondta

Kőszegpaty Község Önkormányzata a következő társulásoknak tagja:

* Lukácsházi Közös Önkormányzati Hivatalt fenntartó önkormányzatok társulása,
* a Lukácsházi Óvodafenntartó Társulás,
* Nyugat-dunántúli Regionális Hulladékgazdálkodási Önkormányzati Társulás.

Kőszegpaty Község Önkormányzata a következő gazdasági társaságokban rendelkezik tulajdonosi részesedéssel:

* VASIVÍZ Vas megyei Víz- és Csatornamű ZRt.,

**Májerhoffer Attila** polgármester elmondta, hogy a Lukácsházi Közös Önkormányzati Hivatalt nyolc önkormányzat tartja fenn, nincs társulási tanács, a legfontosabb döntésekről a képviselő-testületek együttes testületi ülésen döntenek, a munkáltatói jogokat a lukácsházi polgármester gyakorolja a hivatalt vezető jegyző felett, a hivatal működését szabályzatok, ügyrend szabályozza.

A Lukácsházi Óvodafenntartó Társulás Társulási Tanácsában az önkormányzatot a polgármester képviseli, illetve az alpolgármester helyettesíti.

Elmondta, hogy a Társulási Tanácsba delegáltak mandátuma a választással egyidejűleg lejárt. Függetlenül attól, hogy ismételten a választás során az érintett személyek megválasztásra kerültek.

Indítványozta, hogy a korábbi gyakorlatnak megfelelően a Társulási Tanácsok delegált tagjának a polgármester kerüljön megválasztásra, helyettesnek pedig az alpolgármester.

Ezt követően a Képviselő-testület 5 igen szavazattal meghozta határozatát.

**65/2019. (X. 24.) számú határozat**

Kőszegpaty község Önkormányzatának Képviselő-testülete a Lukácsházi Óvodafenntartó Társulás Társulási Tanácsába tagként Májerhoffer Attila polgármestert delegálja. Májerhoffer Attila polgármester akadályoztatása esetén a Lukácsházi Óvodafenntartó Társulási Tanácsában Milos László alpolgármester helyettesíti.

Határidő: folyamatos

Felelős: Májerhoffer Attila polgármester

Ezt követően a Képviselő-testület 5 igen szavazattal meghozta határozatát.

**66/2019. (X. 24.) számú határozat**

Kőszegpaty község Önkormányzatának Képviselő-testülete a Nyugat-dunántúli Regionális Hulladékgazdálkodási Önkormányzati Társulás Társulási Tanácsába tagként Májerhoffer Attila polgármestert delegálja. Májerhoffer Attila polgármestert akadályoztatása esetén Milos László alpolgármester helyettesíti.

Határidő: folyamatos

Felelős: Májerhoffer Attila polgármester

**Májerhoffer Attila** polgármester elmondta, hogy az önkormányzatnak 0,2 %-os tulajdoni részesedése van a VASIVÍZ Vas megyei Víz- és Csatornamű ZRt-ben. A Zrt. közgyűlésében az önkormányzatot a mindenkori polgármester képviseli, akadályoztatása esetén annak meghatalmazottja.

***11. Napirendi pont tárgyalása***

***Megbízás rendeletalkotás előkészítésére***

**Előadó: Májerhoferr Atiila polgármester**

**Májerhoffer Attila** polgármester felkérte a jegyzőt, ismertesse a képviselő-testület előtt álló jogalkotási feladatokat.

**Dr. Vaskó János** jegyző elmondta, hogy a bizottsági struktúrára, alpolgármester jogviszonyára vonatkozóan az alakuló ülésen nem módosultak a szervezeti és működési szabályzatban, azonban a szervezeti és működési szabályzat általános felülvizsgálatra szorul, mivel nem felel meg a jogalkotási követelményeknek.

A Magyarország gazdasági stabilitásáról szóló 2011. évi CXCIV. törvény 32. §-a szerint adókötelezettséget megállapító, az adóalanyok körét bővítő, az adó mértékét növelő, illetve kedvezményt, mentességet megszüntető jogszabály kihirdetése és hatályba lépése között legalább 30 napnak el kell telnie.

Ezen rendelkezés az önkormányzati adórendeletekre is vonatkozik, ami azt jelenti, hogy valamely adóév január 1. napján hatályba léptetni szándékozó új adónemet bevezető, vagy a hatályos szabályozást pl. adómérték tekintetében módosító adórendelet legkorábban a kihirdetést követő 30. napon léptethető hatályba, esetünkben december 1-jei kihirdetéssel.

A képviselő-testületnek a választásokat követő hat hónapon belül kell elfogadnia a község gazdasági programját. Javasolta a ciklusra vonatkozó jogalkotási program elfogadását.

**Májerhoffer Attila** polgármester javasolta, hogy a képviselő-testület bízza meg a jegyzőt a 2020. évre vonatkozó jogalkotási program és az arra vonatkozó előterjesztés előkészítésével, valamint november hónapra a szervezeti és működési szabályzatról szóló rendelet módosításáról, vagy új rendeletről szóló tervezet elkészítésével.

A Képviselő-testület 5 igen szavazattal meghozta az alábbi határozatot*:*

**67/2019. (X. 24.) számú határozat**

Kőszegpaty község Önkormányzat Képviselő-testületemegbízza a jegyzőt, hogy a képviselő-testület novemberi rendes testületi ülésére készítse elő az önkormányzat 2020. évre szóló jogalkotási programját, illetve szervezeti és működési szabályairól szóló rendelet, valamint az adórendeletek módosítását/megalkotását.

Határidő: azonnal

Felelős: dr. Vaskó János jegyző

***12. Napirendi pont tárgyalása***

***A polgármester programjának ismertetése***

**Előadó: Májerhoffer Attila polgármester**

(Polgármesteri program csatolva a jegyzőkönyvhöz)

**Májerhoffer Attila** polgármester ismertette az önkormányzati ciklusra tervezett programját.

A Képviselő-testület 5 igen szavazattal meghozta az alábbi határozatot*:*

**68/2019. (X. 24.) számú határozat**

Kőszegpaty község Önkormányzat Képviselő-testülete a polgármesteri programot tudomásul vette.

Több tárgy nem lévén Májerhoffer Attila polgármester az ülést bezárta.

Kelt mint a 46. oldalon.

Májerhoffer Attila dr. Vaskó János

polgármester jegyző